नई दिल्ली: ऐसा लग रहा है कि कॉमेडियन कपिल शर्मा अब हार मान चुके हैं. सूत्रों की मानें तो उन्होंने अपने सह-कलाकार सुनील ग्रोवर को 'द कपिल शर्मा शो' में वापस आने के लिए मनाने की सारी कोशिशें बंद कर दी हैं. कपिल से जुड़े एक सूत्र ने इंडियन एक्सप्रेस को बताया, "जब आप किसी को मनाने की कोशिश करते हैं, माफी मांगते हैं, बार-बार जोर लगाते हैं पर यदि फिर भी यदि वह अपने फैसले पर टिका रहे तो फिर कोई वजह नहीं बचती है. कपिल ने अब सुनील को मनाने का प्रयास छोड़ दिया है. उन्होंने बहुत किया, अब बहुत हो गया. सिर्फ वह नहीं, शो से जुड़े कई लोगों ने भी उनसे बात करने की कोशिश की पर सुनील अपना फैसला बदलने को तैयार नहीं हैं."